БҚО-да әкесін өлтірген тұрғын 10 жылға сотталды
DATE: 14:00, 12 Қараша 2024 | GMT +5
TITLE: БҚО-да әкесін өлтірген тұрғын 10 жылға сотталды
URL: https://kaz.inform.kz/news/bko-da-akesn-oltrgen-turgin-10-zhilga-sottaldi-dfcd95/
META: DATE: 14:00, 12 Қараша 2024 | GMT +5
TOTAL WORDS: 135
AUTHOR(S):
TEXT: Аталмыш соттан мәлім еткендей, оған ҚР ҚК 99-бабы 1-бөлігіне сәйкес айып тағылды. Оқиға Сырым ауданы Қоңыр ауылында болған. Ішімдік ішкен И. мас күйінде әкесімен сөзге келіп, ағашпен оның басынан және иығынан бірнеше рет соққы жұмсаған. Салдарынан әкесі оқиға орнында жан тапсырған. «Сотталушы өз кінәсін толық мойындап, ісіне өкінетінін айтты. Соттың үкімімен И. өзіне тағылған айып бойынша аса ауыр қылмысты жасағаны үшін кінәлі деп танылды. Үкімді шығару кезінде сотталушының мінез-құлқы, қоғамдық қауіптілік дәрежесі мен жасаған қылмысының ауырлығы және шын ниетпен өкінуі ескерілді. Сот заң талаптарын негізге ала отырып, И-ға ҚР ҚК-нің 99-бабының 1-бөлігімен 10 жыл бас бостандығынан айыру жазасын тағайындады. Жазасын қауіпсіздігі барынша жоғары қылмыстық-атқару жүйесі мекемесінде өтеу белгіленді. Сот үкімі заңды күшіне енді», - деп хабарлады ведомстводан. Еске сала кетейік, бұдан бұрын БҚО-да есірткі заттарын шекарадан заңсыз алып өтпек болған екі адамның сотталғанын жазған едік
